Φυσικό ήταν λοιπόν οι αποδόσεις των γαιών να είναι χαμηλές. Για το σιτάρι 1 (σπορά) προς 4 (συγκομιδή) στη Μάνη, 1:10 στα Θεσσαλικά Τρίκαλα, 1:20 σε εύφορες περιοχές, όπως ο Μεσσηνιακός κάμπος. Πολύ μεγαλύτερες ήταν οι αποδόσεις του αραβόσιτου (1:40, ακόμη και 1:50 στα ποτιστικά χωράφια στο Φανάρι της Hπείρου, ή μεγαλύτερες, 1:60 στον κάμπο της Γαστούνης), αλλά είναι καλλιέργεια που χρειάζεται νερό. Στις πηγές, συνήθως, εναλλάσσονται και συγχέονται οι ονομασίες αραβόσιτος και καλαμπόκι. Mε τη λέξη καλαμπόκι οι σύγχρονοι εννοούσαν το σόργο και ό,τι ονομάζουμε σήμερα αραβόσιτο, που έφθασε στην Ευρώπη από την το Μεξικό.